Îdrîs Esern serranê zanîngehî de semedê têkoşînê demokratîkî ra ci rê cezaya zîndanî ya 6,5 serran amebî dayene. Esen serra 2011î de şi Başûrê Kurdîstanî û tedaya PDKyî ra serra 2018î de sey multecî şi Almanya.
Dayîreyê Koç û Multecîyan (BAMF) waştişê multecîtîye yê Esenî red kerd. Raporê BAMFî de yeno vatene ke Tirkîya dewleta huqûqî ya û wesfê rejîmê Erdoganî yeno dayene. BAMFî seba Esenî vat: ''Seba ke endamîya rêxistine ra cezaya ci esta heqê ci çin o ke Almanya de bimano.''
Dayîreyî îdîa kerd ke Tirkîya de hukmkerdişo adîl esto û îşkenceyo sîstemat zî çin o. Raporê BAMFî de yeno vatene ke Interpolî derheqê Esenî de bira tepiştişî daye û gêreno ci.
Esenî vera bira BAMFî nêrazîbîyayîşê xo mojna û vat: ''Menga kanûne de yewinanê asayîşî mi rê vat ke Interpol gêreno mi û eke ez vejîya teberê Almanya mi tepişeno. Nika zî bi bahaneya Interpoliî wazenê ke mi teslîmê Tirkîya bikerê.''
